L 138/14 Jurnalul Oficial al Uniunii Europene 4.6.2009 UI (Acte adoptate în temeiul Tratatului UE) ACTE ADOPTATE ÎN TEMEIUL TITLULUI VI DIN TRATATUL UE DECIZIA 2009/426/]AI A CONSILIULUI din 16 decembrie 2008 privind consolidarea Eurojust şi de modificare a Deciziei 2002/187|JAl de instituire a Eurojust în scopul consolidării luptei împotriva formelor grave de criminalitate CONSILIUL UNIUNII EUROPENE, având în vedere Tratatul privind Uniunea Europeană, în special articolul 31 alineatul (2) şi articolul 34 alineatul (2) litera (c), având în vedere inițiativa Regatului Belgiei, Republicii Cehe, Republicii Estonia, Regatului Spaniei, Republicii Franceze, Repu- blicii Italiene, Marelui Ducat al Luxemburgului, Regatului Țărilor de Jos, Republicii Austria, Republicii Polone, Republicii Portugheze, Republicii Slovenia, Republicii Slovace şi a Regatului Suediei, având în vedere avizul Parlamentului European (!), întrucât: (1) Eurojust a fost instituit prin Decizia 2002/187/JAl a Consiliului () ca organ al Uniunii Europene cu persona- litate juridică pentru promovarea și ameliorarea coor- donării şi cooperării dintre autoritățile judiciare competente ale statelor membre. (2) În urma evaluării experienței dobândite de către Eurojust este necesară îmbunătățirea în continuare a eficienței sale operaționale, ținând cont de experiența acumulată. (3) A sosit momentul de a asigura faptul că Eurojust devine mai operațional și că statutul membrilor naționali este armonizat. () Avizul din 2 septembrie 2008 (nepublicat încă în Jurnalul Oficial). () JO L 63, 6.3.2002, p. 1. (4) În scopul asigurării unei contribuţii continue și efective a statelor membre la realizarea de către Eurojust a obiec- tivelor sale, membrul național ar trebui să-și aibă locul de muncă obişnuit la sediul Eurojust. Este necesară definirea unei baze comune de competențe de care ar trebui să dispună fiecare membru naţional în calitatea sa de autoritate națională competentă care acționează în conformitate cu dreptul intern. Unele dintre aceste competențe ar trebui acordate membrilor naționali în cazuri urgente în care nu este posibilă iden- tificarea sau contactarea de către acesta a autorității naționale competente în timp util. Se înțelege că aceste competențe nu vor trebui exercitate în măsura în care este posibilă identificarea și contactarea autorității competente. Prezenta decizie nu aduce atingere modului în care statele membre își organizează sistemele lor judiciare sau proce- durile administrative pentru desemnarea membrului național şși organizarea internă a birourilor naționale de pe lângă Eurojust. Este necesară înființarea, în cadrul Eurojust, a unei coor- donări permanente (OCC) pentru a asigura disponibi- litatea Eurojust în orice moment şi pentru a permite acestuia să intervină în cazuri urgente. Ar trebui să revină fiecărui stat membru responsabilitatea de a se asigura că reprezentanții lor în cadrul OCC pot acţiona 24 de ore din 24, 7 zile din 7. Statele membre ar trebui să se asigure că autoritățile naționale competente răspund fără întârziere nejustificată cererilor formulate în temeiul prezentei decizii, chiar dacă autoritățile naţionale competente refuză să dea curs cererilor formulate de membrul național. Rolul colegiului ar trebui consolidat în cazul conflictelor de jurisdicție şi în cazul refuzurilor sau al dificultăților recurente privind executarea cererilor de cooperare judiciară și a deciziilor privind cooperarea judiciară, inclusiv a celor privind instrumentele de punere în aplicare a principiului recunoaşterii reciproce.